ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ആത്മ നിര്ഭര് ഉത്തര്പ്രദേശ് റോസ്ഗര് അഭിയാന്' പ്രധാനമന്ത്രി 26ന്  തുടക്കം കുറിക്കും
കുടിയേറ്റത്തൊഴിലാളികള്ക്കു തൊഴിലവസരങ്ങള് ഒരുക്കുന്നതിനായി സൃഷ്ടിച്ച 'ആത്മ നിര്ഭര് ഉത്തര്പ്രദേശ് റോസ്ഗര് അഭിയാന്' പ്രധാനമന്ത്രി ശ്രീ. നരേന്ദ്രമോദി ഉദ്ഘാടനം ചെയ്യും. ജൂണ് 26 വെള്ളിയാഴ്ച രാവിലെ 11ന് വീഡിയോ കോണ്ഫറന്സ് വഴിയാണ് പദ്ധതിയുടെ ഉദ്ഘാടനം.
കോവിഡ് 19 തൊഴിലാളികളെ പ്രതികൂലമായാണ് ബാധിച്ചത്. പ്രത്യേകിച്ച് കുടിയേറ്റത്തൊഴിലാളികളെ. ജോലി നഷ്ടപ്പെട്ട ധാരാളം തൊഴിലാളികള് സ്വന്തം സംസ്ഥാനങ്ങളിലേക്ക് മടങ്ങുകയും ചെയ്തു. കുടിയേറ്റക്കാര്ക്കും ഗ്രാമങ്ങളിലെ തൊഴിലാളികള്ക്കും അടിസ്ഥാന സൗകര്യങ്ങളും ഉപജീവന മാര്ഗങ്ങളും ഒരുക്കേണ്ടത് ആവശ്യമായി വന്നു. ഈ വെല്ലുവിളി ഏറ്റെടുത്താണ് വിവിധ മേഖലകള്ക്ക് ഊര്ജം പകരുന്നതിനായി കേന്ദ്ര ഗവണ്മെന്റ് ആത്മനിര്ഭര് ഭാരത് പദ്ധതി പ്രഖ്യാപിച്ചത്. രാജ്യത്തെ പിന്നാക്കമേഖലകളില് അടിസ്ഥാന സൗകര്യങ്ങള് ഒരുക്കുന്നതിനും തൊഴിലവസരങ്ങള് സൃഷ്ടിക്കുന്നതിനുമായാണ് 2020 ജൂണ് 20 ന് ഗരീബ് കല്യാണ് റോസ്ഗര് അഭിയാന് ആരംഭിച്ചത്.
ഉത്തര്പ്രദേശില് 30 ലക്ഷത്തോളം കുടിയേറ്റത്തൊഴിലാളികളാണ് മടങ്ങിയെത്തിയത്. ഉത്തര്പ്രദേശിലെ 31 ജില്ലകളില് 25,000ത്തിലധികം കുടിയേറ്റത്തൊഴിലാളികളുണ്ട്. ഇതില് 5 എണ്ണം ആസ്പിരേഷനൽ ജില്ലകളാണ് . ഈ പശ്ചാത്തലത്തിലാണ് കേന്ദ്ര -സംസ്ഥാന സർക്കാരുകളുടെ വിവിദ്ധ പദ്ധതികൾ കോർത്തിണക്കികൊണ്ട് വ്യവസായ- സന്നദ്ധസംഘടനാ പങ്കാളിത്തത്തോടെ ഉത്തര്പ്രദേശ് ഗവണ്മെന്റ് ''ആത്മ നിര്ഭര് ഉത്തര്പ്രദേശ് റോസ്ഗര് അഭിയാന്'' എന്ന പദ്ധതി ആവിഷ്കരിച്ചത്. തൊഴിലവസരങ്ങള് പ്രദാനം ചെയ്യാനും പ്രാദേശിക സംരംഭകത്വം പ്രോത്സാഹിപ്പിക്കാനും തൊഴിലവസരങ്ങള് നല്കുന്നതിന് വ്യവസായ അസോസിയേഷനുകള്, മറ്റ് സംഘടനകള് എന്നിവയുമായി കൈകോര്ക്കാനുമാണ് ഈ അഭിയാന് ശ്രദ്ധ കേന്ദ്രീകരിക്കുന്നത്.
പ്രധാനമന്ത്രിക്കു പുറമെ ഉത്തര്പ്രദേശ് മുഖ്യമന്ത്രിയും 26ന് നടക്കുന്ന വീഡിയോ കോണ്ഫറന്സില് സംബന്ധിക്കും. ഉത്തര്പ്രദേശിലെ വകുപ്പു മന്ത്രിമാരും വെര്ച്വല് ലോഞ്ചില് പങ്കെടുക്കും. ഉത്തര്പ്രദേശിലെ ആറ് ജില്ലകളിലെ ഗ്രാമീണരുമായി പ്രധാനമന്ത്രി സംവദിക്കും. കോവിഡ് -19 മഹാമാരിയുടെ പശ്ചാത്തലത്തില് സാമൂഹിക അകലം പാലിച്ച് ഉത്തര്പ്രദേശിലെ എല്ലാ ജില്ലകളിലെയും ഗ്രാമങ്ങള് പൊതു സേവന കേന്ദ്രങ്ങള്, കൃഷി വിജ്ഞാന കേന്ദ്രങ്ങള് എന്നിവയിലൂടെ ഈ പരിപാടിയില് പങ്കെടുക്കും.
പ്രധാനമന്ത്രിയുടെ ഓഫീസ്
സ്റ്റീൽ അതോറിറ്റി ഓഫ് ഇന്ത്യയ്ക്ക് പ്രധാനമന്ത്രിയുടെ അഭിനന്ദനം
2023 ജനുവരിയിൽ ഹോട്ട് മെറ്റൽ, ക്രൂഡ് സ്റ്റീൽ, സേലബിൾ സ്റ്റീൽ എന്നിവയിൽ ചരിത്രത്തിലെ ഏറ്റവും ഉയർന്ന പ്രതിമാസ ഉൽപ്പാദനം നേടിയതിന് സ്റ്റീൽ അതോറിറ്റി ഓഫ് ഇന്ത്യ ലിമിറ്റഡിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ഉരുക്ക് മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ഇന്ത്യയുടെ സ്വയം പര്യാപ്തതയ്ക് ഏറ്റവും പ്രധാനപ്പെട്ട മേഖലയിൽ നിന്നുള്ള പ്രോത്സാഹജനകമായ വാർത്തകൾ."
പ്രധാനമന്ത്രിയുടെ ഓഫീസ്
കൊവിഡ്-19 വാക്സിന് വികസിപ്പിക്കുന്നതിനായി പ്രവര്ത്തിക്കുന്ന മൂന്ന് സംഘങ്ങളുമായി പ്രധാനമന്ത്രി സംവദിച്ചു
കോവിഡ് -19 പ്രതിരോധ വാക്സിന് വികസിപ്പിക്കുന്നതിനും നിര്മ്മിക്കുന്നതിനുമായി പ്രവര്ത്തിക്കുന്ന ഇന്ത്യയിലെ മൂന്നു സംഘങ്ങളുമായി പ്രധാനമന്ത്രി നരേന്ദ്ര മോദി തിങ്കളാഴ്ച വെര്ച്വല് കൂടിക്കാഴ്ചകള് നടത്തി. ജിനോവ ബയോഫാര്മസ്യൂട്ടിക്കല്സ് ലിമിറ്റഡ് പൂനെ, ബയോളജിക്കല് ഇ ലിമിറ്റഡ് ഹൈദരാബാദ്, ഹൈദരാബാദ് ഡോ. റെഡ്ഡിസ് ലബോറട്ടറീസ് ലിമിറ്റഡ്, ഹൈദരാബാദ് എന്നിവിടങ്ങളില് നിന്നുള്ളവരാണ് ഈ സംഘങ്ങള്.
കൊവിഡ്-19 കൈകാര്യം ചെയ്യുന്നതിനായി വാക്സിന് നിർമ്മിക്കാൻ ഈ കമ്പനികളിലെ ശാസ്ത്രജ്ഞര് നടത്തുന്ന ശ്രമങ്ങളെ പ്രധാനമന്ത്രി അഭിനന്ദിച്ചു. വാക്സിന് വികസനത്തിനുള്ള വിവിധ വേദികളുടെ സാധ്യതകളും ചര്ച്ച ചെയ്യപ്പെട്ടു.
വാക്സിന് നിയന്ത്രണ പ്രക്രിയകളെയും അനുബന്ധ കാര്യങ്ങളെയും കുറിച്ച് കമ്പനികള് അവരുടെ നിര്ദ്ദേശങ്ങളും ആശയങ്ങളും അവതരിപ്പിക്കാന് പ്രധാനമന്ത്രി ആവശ്യപ്പെട്ടു.
വാക്സിനുകളെക്കുറിച്ചും അതിന്റെ ഫലപ്രാപ്തി പോലുള്ള കാര്യങ്ങളെക്കുറിച്ചും ലളിതമായ ഭാഷയില് പൊതുജനങ്ങളെ അറിയിക്കാന് അവര് കൂടുതല് ശ്രമിക്കണമെന്നും അദ്ദേഹം നിര്ദ്ദേശിച്ചു. വാക്സിനുകള് വിതരണം ചെയ്യുന്നതുമായി ബന്ധപ്പെട്ട ഗതാഗത സൗകര്യങ്ങളുള്പ്പെടെ അടിയന്തര പ്രാധാന്യമുള്ള മുഴുവന് കാര്യങ്ങളും പ്രധാനമന്ത്രി ചര്ച്ച ചെയ്തു.
ചര്ച്ചയില് വന്ന എല്ലാ വാക്സിനുകളും പരീക്ഷണങ്ങളുടെ വിവിധ ഘട്ടങ്ങളിലാണ്. വിശദമായ ഡാറ്റയും ഫലങ്ങളും അടുത്ത വര്ഷം ആദ്യം പ്രതീക്ഷിക്കുന്നു.
വാക്സിന് നിര്മ്മാതാക്കളുമായി ആശയവിനിമയം നടത്താനും രാജ്യത്തിന്റെയും ലോകത്തിന്റെയും മുഴുവന് ആവശ്യങ്ങളും നിറവേറ്റുന്നതിനായി ഈ കമ്പനികളുടെ ശ്രമങ്ങള് ഫലവത്താക്കാനും ആവശ്യമായ ഇടപെടലുകള്ക്ക് ബന്ധപ്പെട്ട എല്ലാ വകുപ്പുകളോടും പ്രധാനമന്ത്രി നിര്ദേശിച്ചു.
പ്രത്യേക സേവനങ്ങളും ഫീച്ചറുകളും
വിദ്യാർത്ഥികളുടെ സമ്പർക്ക പരിപാടിയിൽ പങ്കെടുക്കുന്നതിന് കേന്ദ്ര സഹമന്ത്രി ശ്രീ രാജീവ് ചന്ദ്രശേഖർ നാളെ തൃശ്ശൂരിലെത്തും
ആധുനിക ഇന്ത്യയുടെ ദശകത്തിൽ അവർക്ക് ലഭ്യമായ വിശാലമായ അവസരങ്ങളിൽ ശ്രദ്ധ കേന്ദ്രീകരിക്കും
തൃശ്ശൂരിൽ താൻ പഠിച്ച വിദ്യാലയവും അദ്ദേഹം സന്ദർശിക്കും
തൃശൂർ: ഡിസംബർ 2, 2022: കേന്ദ്ര നൈപുണ്യ വികസന, സംരംഭകത്വ, ഇലക്ട്രോണിക്സ്, ഐടി വകുപ്പ് കേന്ദ്ര സഹമന്ത്രി ശ്രീ രാജീവ് ചന്ദ്രശേഖർ ഒരു ദിവസത്തെ സന്ദർശനത്തിനായി നാളെ തൃശ്ശൂരിലെത്തും.
രാവിലെ കൊച്ചിയിലെത്തുന്ന മന്ത്രി തൃശ്ശൂരിലെത്തി ചിയ്യാരത്തെ കുരിയച്ചിറ സെന്റ് പോൾസ് സ്കൂളും സീനിയർ സെക്കൻഡറി വിഭാഗവും സന്ദർശിച്ച് ഇരു വിദ്യാലയങ്ങളിലെയും വിദ്യാർത്ഥികളുമായി കൂടിക്കാഴ്ച നടത്തും. അഞ്ച് വയസ്സുള്ളപ്പോൾ ശ്രീ രാജീവ് ചന്ദ്രശേഖർ പഠിച്ചിരുന്ന വിദ്യാലയമാണിത്. തങ്ങളുടെ പൂർവ്വ വിദ്യാർഥിയെ സ്വീകരിക്കുന്നതിനുള്ള ഒരുക്കത്തിലാണ് കുരിയച്ചിറ സ്കൂൾ അധികൃതരും വിദ്യാർത്ഥികളും.
തുടർന്ന് ചെറുതുരുത്തി ജ്യോതി എഞ്ചിനീയറിംഗ് കോളേജ് സന്ദർശിക്കുന്ന മന്ത്രി അവിടെയും വിദ്യാർത്ഥികളെ അഭിസംബോധന ചെയ്യും. ആധുനിക ഇന്ത്യയിൽ ലഭ്യമായ തൊഴിൽ, സംരംഭകത്വ അവസരങ്ങളെ സംബന്ധിച്ച് അദ്ദേഹം അവരുമായി ആശയവിനിമയം നടത്തും. ലോകത്തിലെ ഏറ്റവും മികച്ച സമ്പദ്വ്യവസ്ഥകളിലൊന്നായി ഉയർന്നുവരുന്ന ഇന്ത്യയെക്കുറിച്ചും അതിന്റെ സാങ്കേതിക സാധ്യതകളെക്കുറിച്ചും അദ്ദേഹം വിദ്യാർഥികളോട് വിശദീകരിക്കും.
തുടർന്ന് മുള്ളൂർക്കര സന്ദർശിക്കുന്ന മന്ത്രി പാർട്ടി പ്രവർത്തകരുമായും നേതാക്കളുമായും ആശയവിനിമയം നടത്തും. മുള്ളൂർക്കര തിരുവാണിക്കാവ് മാതാ ദുർഗാദേവി ക്ഷേത്രത്തിൽ അദ്ദേഹം പ്രാർഥന നടത്തും.
ശ്രീ രാജീവ് ചന്ദ്രശേഖർ വൈകുന്നേരത്തോടെ ഡൽഹിയിലേക്ക് മടങ്ങും.
ആഭ്യന്തരകാര്യ മന്ത്രാലയം
എന്.ഡി.എം.എ. 14-ാം സ്ഥാപനദിനം നാളെ
ദേശീയ ദുരന്ത നിവാരണ അതോറിറ്റിയുടെ  14-ാം സ്ഥാപനദിനം ന്യൂഡല്ഹിയില് കേന്ദ്ര ആഭ്യന്തര സഹമന്ത്രി ശ്രീ. കിരണ് റിജിജു നാളെ ഉദ്ഘാടനം ചെയ്യും. 'ദുരന്തങ്ങള്ക്ക് മുന്കൂട്ടിയുള്ള മുന്നറിയിപ്പ്' എന്നതാണ് ഇക്കൊല്ലത്തെ സ്ഥാപകദിന സന്ദേശം. ഈ മേഖലയുമായി ബന്ധപ്പെട്ട് പ്രവര്ത്തിക്കുന്ന വ്യക്തികള്, സ്ഥാപനങ്ങള് മുതലവര് തങ്ങളുടെ പങ്കിനെ കുറിച്ചും, നേരിടേണ്ടി വരുന്ന വെല്ലുവിളികളെ കുറിച്ചും ദിനത്തിന്റെ ഭാഗമായി ചര്ച്ച ചെയ്യും.
2017 ലെ ഗുജറാത്ത് വെള്ളപ്പൊക്കത്തെ തുടര്ന്ന് നടത്തിയ പഠനത്തിന്റെ അടിസ്ഥാനത്തില് വെള്ളപ്പൊക്ക പ്രതിരോധ നിര്മ്മാണ സാങ്കേതിക വിദ്യയെ കുറിച്ച് നിര്മ്മാണ തൊഴിലാളികള്ക്കുള്ള പരിശീലന മാന്വല് നാളെ പുറത്തിറക്കും.
(ND MRD - 864
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
ഇന്ത്യയുയുടെ നവീന പുനരുപയോഗ ഊര്ജ്ജ മന്ത്രലായവും  അന്താരാഷ്ട്ര പുനരുപയോഗ ഊര്ജ്ജ ഏജന്സി യും തമ്മിലുള്ള തന്ത്രപരമായ പങ്കാളിത്ത കരാറിന് കേന്ദ്രമന്ത്രിസഭയുടെ അംഗീകാരം
ഇന്ത്യയുയുടെ നവീന പുനരുപയോഗ ഊര്ജ്ജ മന്ത്രലായവും  അന്താരാഷ്ട്ര പുനരുപയോഗ ഊര്ജ്ജ ഏജന്സി യും തമ്മിലുള്ള തന്ത്രപരമായ പങ്കാളിത്ത കരാര് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്രമന്ത്രിസഭായോഗത്തെ അറിയിച്ചു. 2022 ജനുവരിയിലാണ് കരാര് ഒപ്പിട്ടത്.
പുനരുപയോഗിക്കാവുന്ന ഊര്ജത്തെ അടിസ്ഥാനമാക്കിയുള്ള ഹരിത ഊര്ജ്ജ സംക്രമണത്തിനുള്ള ഇന്ത്യയുടെ അഭിലാഷവും നേതൃത്വവും അറിവും നല്കുക എന്നതാണ് കരാറിന്റെ ലക്ഷ്യം. ഈ കരാര് ഇന്ത്യയുടെ ഊര്ജ പരിവര്ത്തന ശ്രമങ്ങള്െക്ക് സഹായകരമാകുകയും കാലാവസ്ഥാ വ്യതിയാനത്തെ ചെറുക്കുന്നതിന് ലോകത്തെ സഹായിക്കുകയും ചെയ്യും.
തന്ത്രപരമായ പങ്കാളിത്ത കരാറില് വിഭാവനം ചെയ്തിട്ടുള്ള സഹകരണ മേഖലകള് ഫോസില് ഇതര ഇന്ധനത്തിന്റെ സ്ഥാപിതശേഷി 2030-ഓടെ 500 ജിഗാ വാട്ട്  എന്ന അഭിലാഷ ലക്ഷ്യം കൈവരിക്കുന്നതിന് ഇന്ത്യയെ പിന്തുണയ്ക്കും. ആ നിലയില് ഇത് ആത്മനിര്ഭര് ഭാരതിനെ പ്രോത്സാഹിപ്പിക്കുകയും ചെയ്യും.
കരാറിന്റെ പ്രധാന സവിശേഷതകളില് ഇനിപ്പറയുന്ന മേഖലകളിലെ മെച്ചപ്പെടുത്തിയ സഹകരണവും ഉള്പ്പെടുന്നു:
1. പുനരുല്പ്പാദന ഊര്ജം, ശുദ്ധമായ ഊര്ജം എന്നിവയുടെ സാങ്കേതികവിദ്യകള് ഉയര്ത്തുന്നതിന് ഇന്ത്യയില് നിന്നുള്ള അറിവ് പങ്കിടല് സുഗമമാക്കുന്നു.
2. ദീര്ഘകാല ഊര്ജ്ജ ആസൂത്രണത്തിനുള്ള ഇന്ത്യയുടെ ശ്രമങ്ങളെ പിന്തുണയ്ക്കുന്നു
3. ഇന്ത്യയിലെ നൂതനാശയ കാലാവസ്ഥ ശക്തിപ്പെടുത്തുന്നതിന് സഹകരിക്കും
4 ഹരിത ഹൈഡ്രജന്റെ വിന്യാസത്തിലൂടെയും വികസനത്തിന് ഉത്തേജനം നല്കിയും ചെലവ് കുറഞ്ഞ കാര്ബണ് നീക്കലിലേക്ക് നീങ്ങുന്നു.
അങ്ങനെ, തന്ത്രപരമായ പങ്കാളിത്ത കരാര് ഇന്ത്യയുടെ ഊര്ജ്ജ പരിവര്ത്തന ശ്രമങ്ങളെ സഹായിക്കുകയും കാലാവസ്ഥാ വ്യതിയാനത്തെ ചെറുക്കുന്നതിന് ലോകത്തെ സഹായിക്കുകയും ചെയ്യും.
--ND--
(Visitor Counter : 246
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 177.44 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 24.05 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.54%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 10,273 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,11,472
പ്രതിവാര രോഗസ്ഥിരീകരണ നിരക്ക് 1.26 %
കഴിഞ്ഞ 24 മണിക്കൂറിനിടെ നല്കിയ 24.05 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 177.44 കോടി  പിന്നിട്ടു. 2,03,29,297 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,01,503
രണ്ടാം ഡോസ് 99,66,035
കരുതല് ഡോസ് 41,68,019
മുന്നണിപ്പോരാളികള്
ഒന്നാം ഡോസ് 1,84,09,384
രണ്ടാം ഡോസ് 1,74,40,209
കരുതല് ഡോസ് 61,99,347
15-18 പ്രായപരിധിയിലുള്ളവര്
ഒന്നാം ഡോസ് 5,47,63,188
രണ്ടാം ഡോസ് 2,73,46,818
18-44 പ്രായപരിധിയിലുള്ളവര്
ഒന്നാം ഡോസ് 55,16,99,378
രണ്ടാം ഡോസ് 44,36,01,848
45-59 പ്രായപരിധിയിലുള്ളവര്
ഒന്നാം ഡോസ് 20,22,56,014
രണ്ടാം ഡോസ് 18,00,16,293
60നുമേല് പ്രായമുള്ളവര്
ഒന്നാം ഡോസ് 12,63,96,009
രണ്ടാം ഡോസ് 11,21,33,974
കരുതല് ഡോസ് 96,10,110
കരുതല് ഡോസ് 1,99,77,476
ആകെ 1,77,44,08,129
കഴിഞ്ഞ 24 മണിക്കൂറിനുള്ളില് 20,439 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,22,90,921ആയി.
ദേശീയ രോഗമുക്തി നിരക്ക് 98.54% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 10,273 പേര്ക്കാണ്.
നിലവില് 1,11,472 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.26ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 10,22,204 പരിശോധനകള് നടത്തി. ആകെ 76.67 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.26 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.00 ശതമാനമാണ്.
(ND
പരിസ്ഥിതി, വനം മന്ത്രാലയം
ജൈവവൈവിധ്യ സംരക്ഷണമേഖലയിൽ ഇന്ത്യയും നേപ്പാളും തമ്മിൽ ധാരണാപത്രം ഒപ്പിടുന്നതിനു മന്ത്രിസഭയുടെ അംഗീകാരം
ജൈവവൈവിധ്യ സംരക്ഷണമേഖലയിൽ ഇന്ത്യയും നേപ്പാളും തമ്മിൽ ധാരണാപത്രം ഒപ്പിടുന്നതിനു പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭായോഗം അംഗീകാരം നൽകി. ജൈവവൈവിധ്യ സംരക്ഷണവുമായി ബന്ധപ്പെട്ട് ഏകോപനവും സഹകരണവും വർധിപ്പിക്കുന്നതിനായി നേപ്പാൾ ഗവണ്മെന്റുമായി കൈകോർക്കുന്നതിനു കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രാലയമാണു നിർദേശം സമർപ്പിച്ചത്. വനം, വന്യജീവി, പരിസ്ഥിതി, ജൈവവൈവിധ്യ സംരക്ഷണം, കാലാവസ്ഥാവ്യതിയാനം എന്നീ മേഖലകളിലെ സഹകരണത്തിനുപുറമെ ഇടനാഴികളുടെയും പരസ്പരം ബന്ധിപ്പിക്കുന്ന പ്രദേശങ്ങളുടെയും പുനഃസ്ഥാപനം, അറിവുകളും മികച്ച രീതികളും പങ്കിടൽ എന്നിവ കണക്കിലെടുത്താണു ധാരണാപത്രം.
ഇടനാഴികളും പരസ്പരം ബന്ധിപ്പിക്കുന്ന മേഖലകളും പുനഃസ്ഥാപിക്കൽ, അറിവും മികച്ച സമ്പ്രദായങ്ങളും പങ്കുവയ്ക്കൽ എന്നിവയുൾപ്പെടെ വനം, വന്യജീവി, പരിസ്ഥിതി, ജൈവവൈവിധ്യസംരക്ഷണം, കാലാവസ്ഥാ വ്യതിയാനം എന്നീ മേഖലകളിൽ ഇരുരാജ്യങ്ങളും തമ്മിലുള്ള സഹകരണം പ്രോത്സാഹിപ്പിക്കുന്നതിനു ധാരണാപത്രം സഹായകമാകും.
-ND-
(
പ്രധാനമന്ത്രിയുടെ ഓഫീസ്
പുതിയ എയിംസിന്റെ സ്വാധീനത്തെക്കുറിച്ചുള്ള ഒരു ത്രെഡ് പ്രധാനമന്ത്രി പങ്കിട്ടു
പശ്ചിമ ബംഗാളിന്റെ ഉദാഹരണം ഉദ്ധരിച്ച് കേന്ദ്ര സഹമന്ത്രി ശ്രീ നിസിത് പ്രമാണിക്കിന്റെ ട്വീറ്റ് ത്രെഡ് പ്രധാനമന്ത്രി ശ്രീ നരേന്ദ്ര മോദി പങ്കിട്ടു, ഈ ത്രെഡ് ഇന്ത്യയിലുടനീളമുള്ള കൂടുതൽ എയിംസുകൾ കൊണ്ട് വരുന്ന നേട്ടങ്ങളെ എടുത്തുകാണിക്കുന്നു.
പ്രധാനമന്ത്രി ട്വീറ്റ് ചെയ്തു :
"പശ്ചിമ ബംഗാളിന്റെ ഉദാഹരണം ഉദ്ധരിച്ച്, ഇന്ത്യയിലുടനീളമുള്ള കൂടുതൽ എയിംസ് കൊണ്ട് വരുന്ന നേട്ടങ്ങൾ എടുത്തുകാണിക്കുന്നു ഈ ത്രെഡ്.
ഇതുമായി ബന്ധപ്പെട്ട് , ഞങ്ങളുടെ ഗവണ്മെന്റ് മെഡിക്കൽ കോളേജുകളുടെ എണ്ണം വിപുലീകരിക്കുകയും പ്രാദേശിക ഭാഷകളിൽ വൈദ്യശാസ്ത്രം പഠിക്കാൻ കഴിയുമെന്ന് ഉറപ്പാക്കുകയും ചെയ്യുന്നു. ഇത് ആളുകളെ സഹായിക്കുന്നു. "
-ND-
(
ധനകാര്യ മന്ത്രാലയം
റെയിൽവേയ്ക്കായി ₹2.40 ലക്ഷം കോടി എന്ന എക്കാലത്തെയും ഉയർന്ന മൂലധനവിഹിതം
100 നിർണായക ഗതാഗത അടിസ്ഥാനസൗകര്യ പദ്ധതികൾ തിരിച്ചറിഞ്ഞു
വിദഗ്ധ സമിതി അവലോകനം ചെയ്യേണ്ട അടിസ്ഥാന സൗകര്യങ്ങളുടെ ഏകീകൃത മാസ്റ്റർ ലിസ്റ്റ്
അടിസ്ഥാനസൗകര്യ വികസനത്തിലും ഉൽപ്പാദനശേഷിയിലുമുള്ള നിക്ഷേപങ്ങൾ വളർച്ചയിലും തൊഴിലവസരത്തിലും വലിയ സ്വാധീനം ചെലുത്തുന്നു. പകർച്ചവ്യാധിയുടെ മന്ദഗതിയിലുള്ള കാലയളവിനുശേഷം, സ്വകാര്യ നിക്ഷേപങ്ങൾ വീണ്ടും വളരുകയാണ്. ഇന്ന് പാർലമെന്റിൽ കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമല സീതാരാമൻ അവതരിപ്പിച്ച 2023-24 ലെ കേന്ദ്ര ബജറ്റ് പ്രസംഗത്തിലാണ് ഇക്കാര്യം സൂചിപ്പിച്ചത്.
റെയിൽവേ
റെയിൽവേയ്ക്ക് 2.40 ലക്ഷം കോടി രൂപ മൂലധനവിഹിതം അനുവദിച്ചതായി ധനമന്ത്രി പറഞ്ഞു. എക്കാലത്തെയും ഉയർന്ന ഈ തുക 2013-14ൽ വകയിരുത്തിയ തുകയുടെ 9 ഇരട്ടിയാണ്.
ലോജിസ്റ്റിക്സ് & പ്രാദേശിക സമ്പർക്കസൗകര്യം
തുറമുഖങ്ങൾ, കൽക്കരി, ഉരുക്ക്, വളം, ഭക്ഷ്യധാന്യ മേഖലകൾ എന്നീ മേഖലകളിലെ സമഗ്രമായ സമ്പർക്കസൗകര്യങ്ങൾക്കായി നൂറ് നിർണായക ഗതാഗത അടിസ്ഥാനസൗകര്യ പദ്ധതികൾ തിരിച്ചറിഞ്ഞു. സ്വകാര്യ സ്രോതസ്സുകളിൽ നിന്നുള്ള 15,000 കോടി രൂപ ഉൾപ്പെടെ 75,000 കോടി രൂപയുടെ നിക്ഷേപത്തോടെ മുൻഗണനാക്രമത്തിൽ അവ ഏറ്റെടുക്കും. പ്രാദേശിക വ്യോമഗതാഗതസൗകര്യം മെച്ചപ്പെടുത്തുന്നതിനായി അമ്പത് അധിക വിമാനത്താവളങ്ങൾ, ഹെലിപോർട്ടുകൾ, വാട്ടർ എയറോഡ്രോമുകൾ, അഡ്വാൻസ് ലാൻഡിംഗ് ഗ്രൗണ്ടുകൾ എന്നിവ പുനരുജ്ജീവിപ്പിക്കുമെന്നും ധനമന്ത്രി പറഞ്ഞു.
അടിസ്ഥാനസൗകര്യങ്ങളുടെ ഏകീകൃത മാസ്റ്റർ ലിസ്റ്റ്
അടിസ്ഥാനസൗകര്യങ്ങളുടെ ഏകീകൃത മാസ്റ്റർ ലിസ്റ്റ് വിദഗ്ധ സമിതി അവലോകനം ചെയ്യുമെന്നും ശ്രീമതി നിർമല സീതാരാമൻ സൂചിപ്പിച്ചു. അമൃതകാലത്തിന് അനുയോജ്യമായ വർഗ്ഗീകരണവും ധനസഹായ ചട്ടക്കൂടും സമിതി ശുപാർശ ചെയ്യും.
NS
(Visitor Counter : 102
പ്രധാനമന്ത്രിയുടെ ഓഫീസ്
അന്താരാഷ്ട്ര നഴ്സസ് ദിനത്തിൽ പ്രധാനമന്ത്രി നഴ്സുമാരെ അഭിനന്ദിച്ചു
നമ്മുടെ ഭൂമിയെ ആരോഗ്യകരമായി നിലനിർത്തുന്നതിൽ പ്രധാന പങ്കുവഹിച്ച നഴ്സുമാരെ അന്താരാഷ്ട്ര നഴ്സസ് ദിനത്തിൽ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"നമ്മുടെ ഭൂമിയെ ആരോഗ്യകരമായി നിലനിർത്തുന്നതിൽ നഴ്സുമാർ നിർണായക പങ്ക് വഹിക്കുന്നു. അവരുടെ അർപ്പണബോധവും അനുകമ്പയും മാതൃകാപരമാണ്. ഏറ്റവും വെല്ലുവിളി നിറഞ്ഞ സാഹചര്യങ്ങളിലും അവരുടെ അസാധാരണമായ പ്രവർത്തനത്തിന് എല്ലാ നഴ്സിംഗ് സ്റ്റാഫുകളേയും ആവർത്തിച്ചു അഭിനന്ദിക്കേണ്ട ദിവസമാണ് അന്താരാഷ്ട്ര നഴ്സസ് ദിനം."
-ND-
(
ആണവോര്ജ്ജ വകുപ്പ്
ഭാവിയിൽ ആണവനിലയങ്ങൾ സ്ഥാപിക്കുന്നതിന് 5 സ്ഥലങ്ങൾക്ക് തത്വത്തിൽ അനുമതി നൽകിയതായി കേന്ദ്രമന്ത്രി ഡോ ജിതേന്ദ്ര സിംഗ്
ന്യൂ ഡൽഹി: ഏപ്രിൽ 6 , 2022
ഭാവിയിൽ ആണവ നിലയങ്ങൾ സ്ഥാപിക്കുന്നതിനുള്ള അഞ്ച് പുതിയ സ്ഥലങ്ങൾക്ക് ഗവണ്മെന്റ് ‘തത്വത്തിൽ’ അംഗീകാരം നൽകിയിട്ടുണ്ടെന്ന് ,കേന്ദ്രശാസ്ത്ര സാങ്കേതിക സഹമന്ത്രിയും , ഭൗമ ശാസ്ത്ര സഹമന്ത്രിയുമായ  ഡോ ജിതേന്ദ്ര സിംഗ് പറഞ്ഞു.
10 തദ്ദേശീയ 700 മെഗാവാട്ട് പ്രഷറൈസ്ഡ് ഹെവി വാട്ടർ റിയാക്ടറുകൾ  ഫ്ളീറ്റ് മോഡിൽ സ്ഥാപിക്കുന്നതിന് ഗവൺമെൻറ് ഭരണാനുമതിയും സാമ്പത്തിക അനുമതിയും നൽകിയതായി ലോക്സഭയിലെ ചോദ്യത്തിന് രേഖാമൂലം നൽകിയ മറുപടിയിൽ ഡോ.ജിതേന്ദ്ര സിംഗ് പറഞ്ഞു. നിർമ്മാണത്തിലിരിക്കുന്നതും അനുമതി ലഭിച്ചതുമായ പദ്ധതികൾ പൂർത്തീകരിക്കുമ്പോൾ , 2031 ഓടെ ആണവശേഷി 22480 മെഗാവാട്ടിലെത്തുമെന്ന് പ്രതീക്ഷിക്കുന്നതായി അദ്ദേഹം പറഞ്ഞു.
മൊത്തം 6780 മെഗാവാട്ട് ശേഷിയുള്ള 22 റിയാക്ടറുകൾ നിലവിൽ പ്രവർത്തനക്ഷമമാണെന്നും കെഎപിപി-3 എന്ന റിയാക്ടർ 2021 ജനുവരി 10ന് ഗ്രിഡുമായി ബന്ധിപ്പിച്ചിട്ടുണ്ടെന്നും മന്ത്രി അറിയിച്ചു. കൂടാതെ 10 റിയാക്ടറുകൾ  3&4, കെകെഎൻപിപി 5&6 - 4x1000 =4000 മെഗാവാട്ട്, 700 മെഗാവാട്ടിന്റെ 5 തദ്ദേശീയ പിഎച്ച്ഡബ്ല്യുആർ - 3500 മെഗാവാട്ട്, 500 മെഗാവാട്ട് പിഎഫ്ബിആർ) നിർമ്മാണത്തിന്റെ വിവിധ ഘട്ടങ്ങളിലാണ് . ഇത് മൊത്തം ശേഷിയിൽ 8000 മെഗാവാട്ട് അധികമായി ചേർക്കും എന്നും മന്ത്രി അറിയിച്ചു
IE/SKY
(Visitor Counter : 77
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 38.86 കോടിയിലധികം വാക്സിൻ ഡോസുകൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 38.86 കോടി ഡോസ് വാക്സിൻ
ഉപയോഗിക്കാത്ത 1.54 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 38.86 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 63,84,230 ഡോസ് വാക്സിൻ കൂടി ലഭ്യമാക്കും.
ഇതിൽ പാഴായതുൾപ്പെടെ 37,31,88,834 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 1.54 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
ഭൗമശാസ്ത്ര മന്ത്രാലയം
ബുറെവി ശ്രീലങ്കയ്ക്ക് മുകളിൽ.; തമിഴ്നാട്, കേരള സംസ്ഥാനങ്ങളിലെ ദക്ഷിണ തീരങ്ങളില് ചുഴലിക്കാറ്റ് മുന്നറിയിപ്പ്
മുന്നറിയിപ്പ്:
മഴ
> ചിലയിടങ്ങളിൽ ശക്തമായ മഴയ്ക്ക് സാധ്യത. ദക്ഷിണ കേരളത്തിലെ തിരുവനന്തപുരം, കൊല്ലം, പത്തനംതിട്ട, ആലപ്പുഴ എന്നീ ജില്ലകളിലെ ഒറ്റപ്പെട്ട മേഖലകളിൽ ഡിസംബർ മൂന്നിന് അതി ശക്തമായ മഴയ്ക്ക് സാധ്യത. ദക്ഷിണകേരള തീരങ്ങളിലെ ചില പ്രദേശങ്ങളിൽ 2020 ഡിസംബർ നാലിന് ശക്തമായ മഴയ്ക്ക് സാധ്യത.
> വടക്കൻ കേരളത്തിലെ ചില പ്രദേശങ്ങളിൽ ഡിസംബർ മൂന്നിന് ശക്തമായ മഴ പെയ്യാൻ സാധ്യതയുണ്ട്. ഡിസംബറിൽ നാലിന് ഒറ്റപ്പെട്ട ഇടങ്ങളിൽ അതിശക്ത മഴയ്ക്കും സാധ്യത.
കാറ്റ് മുന്നറിയിപ്പ്
ദക്ഷിണകേരള തീരങ്ങളിലെ തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളിൽ മണിക്കൂറിൽ ശരാശരി 55 മുതൽ 65 കിലോമീറ്റർ വേഗത്തിൽ കാറ്റ് വീശാൻ സാധ്യത. ചിലയിടങ്ങളിൽ കാറ്റിന്റെ പരമാവധി വേഗം മണിക്കൂറിൽ 75 കിലോമീറ്റർ വരെ ആകാനും ഇടയുണ്ട്.
ഡിസംബർ 3 ഉച്ചമുതൽ 24 മണിക്കൂർ നേരം കാറ്റിന്റെ വേഗത വർധിക്കാനിടയുണ്ട്. മണിക്കൂറിൽ 70 മുതൽ 80 കിലോമീറ്റർ വരെ വേഗതയിൽ കാറ്റു വീശാനും സാധ്യത. ചിലയിടങ്ങളിൽ കാറ്റിന്റെ വേഗം മണിക്കൂറിൽ 90 കിലോമീറ്റർ വരെ ആകാനും ഇടയുണ്ട്. 24 മണിക്കൂറിനുശേഷം കാറ്റിന്റെ വേഗതയിൽ കുറവ് ഉണ്ടാകുന്നതാണ്.
 ദക്ഷിണ കേരളത്തിലെ പ്രത്യേകിച്ച് തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളിൽ പ്രതീക്ഷിക്കുന്ന ആഘാതങ്ങൾ
> മേൽക്കൂര കൾക്ക് അടച്ചുറപ്പില്ലാത്ത വീടുകൾ തകരാൻ സാധ്യത.
> മരത്തിന്റെ ശിഖരങ്ങൾ വീണ്, വൈദ്യുത കമ്പികളും ടെലഫോൺ ലൈനുകളും തകരാൻ ഇടയുണ്ട്
> കൃത്യമായ ടാറിങ്ങോ, മറ്റ് നിർമാണപ്രവർത്തനങ്ങളോ നടക്കാത്ത റോഡുകൾ തകരാൻ സാധ്യത.
> വിളനാശം ഉണ്ടാകാനും ഇടയുണ്ട്.
> സമുദ്രനിരപ്പിൽ നിന്നും താഴെ ഉള്ള പ്രദേശങ്ങളിൽ കടൽ കയറാനും സാധ്യത
മത്സ്യബന്ധനത്തിന് പോകുന്നവർക്കുള്ള മുന്നറിയിപ്പുകളും സ്വീകരിക്കേണ്ട നടപടികളും
> താഴെ പറയുന്ന മേഖലകളിൽ ഡിസംബർ 3 മുതൽ 5 വരെ എല്ലാത്തരം മത്സ്യബന്ധന പ്രവർത്തനങ്ങളും പൂർണ്ണമായും നിരോധിച്ചിരിക്കുന്നു.
> കോമോറിൻ മേഖല, മാന്നാർ ഉൾക്കടൽ, തമിഴ്നാട് കേരള ദക്ഷിണ തീരങ്ങൾ , ശ്രീലങ്കയുടെ പടിഞ്ഞാറൻ തീരങ്ങൾ എന്നിവിടങ്ങളിലേക്ക് ഡിസംബർ മൂന്നുമുതൽ നാലുവരെ മീൻപിടുത്തക്കാർ പോകരുത്.
ചിത്രങ്ങളിലൂടെ ഉള്ള വിശദീകരണത്തിനായി ഇവിടെ ക്ലിക്ക് ചെയ്യുക
Click here to See Graphics
മേഖല തിരിച്ചുള്ള കാലാവസ്ഥാപ്രവചനം മുന്നറിയിപ്പുകൾ എന്നിവയ്ക്കായി മൗസം ആപ്ലിക്കേഷൻ ഡൗൺലോഡ് ചെയ്യുക.മിന്നൽ സംബന്ധിച്ച മുന്നറിയിപ്പ് ലഭിക്കാനായി ദാമിനി ആപ്ലിക്കേഷനും കാലാവസ്ഥാ വ്യതിയാനം മൂലം കൃഷിക്ക് ഉണ്ടാകാനിടയുള്ള വെല്ലുവിളികൾ സംബന്ധിച്ച വിവരങ്ങൾക്കായി മേഘദൂത് ആപ്ലിക്കേഷനും ഉപയോഗിക്കുക.
ധനകാര്യ മന്ത്രാലയം
അഞ്ച് ലക്ഷം രൂപ വരെയുള്ള ആദായ നികുതി റീഫണ്ടുകള് ആദായ നികുതി വകുപ്പ് ഉടനെ നല്കും; 14 ലക്ഷം നികുതി ദായകര്ക്ക് പ്രയോജനം
ജിഎസ്ടി കസ്റ്റം റീഫണ്ടുകളും ഉടന് കൊടുത്ത് തീര്ക്കും; എംഎസ്എംഇകള് ഉള്പ്പെടെ ഒരു ലക്ഷം വ്യാപാര സ്ഥാപനങ്ങള്ക്ക് മെച്ചം
18000 കോടി രൂപയുടെ റീഫണ്ടിന് അതിവേഗം അനുമതി
കോവിഡ് 19 പശ്ചാത്തലത്തില് വ്യാപാര സ്ഥാപനങ്ങള്ക്കും വ്യക്തികള്ക്കും ഉടനടി ആശ്വാസം പകരുന്നതിന് അഞ്ച് ലക്ഷം രൂപ വരെയുള്ള ശേഷിക്കുന്ന ആദായ നികുതി റീഫണ്ടുകള് ഉടന് നല്കാന് കേന്ദ്ര ഗവണ്മെന്റ് തീരുമാനിച്ചു. 14 ലക്ഷം നികുതി ദായകര്ക്ക് ഇതിന്റെ പ്രയോജനം ലഭിക്കും.
കെട്ടിക്കിടക്കുന്ന ജിഎസ്ടി, കസ്റ്റം റീഫണ്ടുകളും കൊടുത്ത് തീര്ക്കാനും തീരുമാനമായി. സൂക്ഷ്മ, ചെറുകിട, ഇടത്തരം സംരംഭകര് ഉള്പ്പെടെ ഒരു ലക്ഷത്തോളം വ്യാപാര സ്ഥാപനങ്ങള്ക്ക് ഇത് ഗുണം ചെയ്യും. ആകെ 18,000 കോടി രൂപയുടെ റീഫണ്ടിനാണ് കേന്ദ്ര ധനമന്ത്രാലയം അനുമതി നല്കുന്നത്.
RRTN/IE/BSN
(
പ്രധാനമന്ത്രിയുടെ ഓഫീസ്
സമൂഹത്തിലെ എല്ലാ വിഭാഗങ്ങളെ സംരക്ഷിക്കാനുള്ള ഗവണ്മെന്റിന്റെ തുടര്പരിശ്രമമാണ് ഇന്നത്തെ ആത്മനിര്ഭര് ഭാരത് പാക്കേജ്: പ്രധാനമന്ത്രി
സമൂഹത്തിലെ എല്ലാ വിഭാഗങ്ങളെയും സംരക്ഷിക്കാനുള്ള ഗവണ്മെന്റിന്റെ
തുടര്പരിശ്രമമാണ് ഇന്നത്തെ ആത്മനിര്ഭര് ഭാരത് പാക്കേജെന്ന് പ്രധാനമന്ത്രി ശ്രീ നരേന്ദ്രമോദി പറഞ്ഞു.
''ഇന്നത്തെ ആത്മനിര്ഭര് ഭാരത് പാക്കേജ് സമൂഹത്തിലെ എല്ലാ വിഭാഗങ്ങളേയും സഹായിക്കുന്നതിനുള്ള ഞങ്ങളുടെ പരിശ്രമത്തിന്റെ തുടര്ച്ചയാണ്. തൊഴില് സൃഷ്ടിക്കുന്നതിനും പീഢിതമേഖലകളുടെ തീവ്രത കുറയ്ക്കുന്നതിനും, രൊക്കംപണമാക്കി മാറ്റാവുന്നത് ഉറപ്പാക്കുന്നതിനും, ഉല്പ്പാദനം വര്ദ്ധിപ്പിക്കുന്നതിനും റിയല് എസ്റ്റേറ്റ് മേഖലയെ ഊര്ജ്ജസ്വലമാക്കുന്നതിനും കര്ഷകരെ പിന്തുണയ്ക്കുന്നതിനും ഈ മൂന്കൈകള് സഹായിക്കും'' ഒരു ട്വീറ്റില് ശ്രീ നരേന്ദ്രമോദി പറഞ്ഞു.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വനിതകളുടെ 54 കിലോയിൽ വെങ്കലം നേടിയ പ്രീതി പവാറിനെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ ഇന്ത്യക്കായി വനിതകളുടെ 54 കിലോയിൽ വെങ്കല മെഡൽ നേടിയതിന് ബോക്സർ പ്രീതി പവാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പത്തൊൻപതുകാരിയുടെ പ്രകടനത്തിൽ താൻ അഭിമാനിക്കുന്നുവെന്നും ഇത് അവരുടെ സ്ഥിരതയുടെയും അർപ്പണബോധത്തിന്റെയും ഒരിക്കലും അടിയറവ് പറയാത്ത മനോഭാവത്തിന്റെയും തെളിവാണെന്നും അദ്ദേഹം പറഞ്ഞു.
എക്സിൽ പ്രധാനമന്ത്രി പോസ്റ്റ് ചെയ്തു:
"ഏഷ്യൻ ഗെയിംസിൽ ഇന്ത്യയ്ക്കായി 54 കിലോഗ്രാം വനിതാ വിഭാഗത്തിൽ വെങ്കല മെഡൽ നേടിയ പ്രതിഭാധനനായ ഒരു ഗുസ്തിക്കാരി .
അവരുടെ മികച്ച പ്രകടനത്തിന് പ്രീതി പവാറിനെ ഓർത്ത് അഭിമാനിക്കുന്നു, അവരുടെ സ്ഥിരതയുടെയും അർപ്പണബോധത്തിന്റെയും ഒരിക്കലും അടിയറവ് പറയാത്ത മനോഭാവത്തിന്റെയും തെളിവാണിത്.
NS
(
പ്രധാനമന്ത്രിയുടെ ഓഫീസ്
ശാരദാ മഠം അധ്യക്ഷ പ്രവ്രാജിക ഭക്തിപ്രാണ മാതാജിയുടെ വിയോഗത്തിൽ പ്രധാനമന്ത്രിയുടെ ശ്രദ്ധാഞ്ജലി
ശാരദാ മഠം അധ്യക്ഷ പ്രവ്രാജിക ഭക്തിപ്രാണ മാതാജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
"പ്രവ്രാജിക ഭക്തിപ്രാണ മാതാജിക്ക് ഞാൻ എന്റെ ആദരാഞ്ജലികൾ അർപ്പിക്കുന്നു. ശ്രീ ശാരദാ മഠത്തിലൂടെയും രാമകൃഷ്ണ ശാരദാ മിഷനിലൂടെയും സമൂഹത്തെ സേവിക്കുന്നതിനുള്ള വിലയേറിയ ശ്രമങ്ങൾക്ക് അവർ എന്നും ഓർമ്മിക്കപ്പെടും. എന്റെ ചിന്തകൾ ശാരദാ മഠത്തിലെ അംഗങ്ങൾക്കും ഭക്തർക്കും ഒപ്പമാണ്. ഓം ശാന്തി."
I pay my tributes to Pravrajika Bhaktiprana Mataji. She will always be remembered for her rich efforts to serve society through the Sri Sarada Math and Ramakrishna Sarada Mission. My thoughts are with all members of the Order and devotees. Om Shanti.
— Narendra Modi  December 12, 2022